text: Poul- Erik Svendsen slap for mistillidsvotum
  24 november 2015 kl. 05.47
  Poul-Erik Svendsen (S) er fortsat både næstformand og i spidsen for sundhedsudvalget i Region Syddanmark efter mandagens møder. 
  I sidste uge udftrykte 25 ud af 41 regionsrådsmedlemmer mistillid til Poul-Erik Svendsen på grund af, at han for rullende tv-kameraer krævede sundhedsdirektør Jens Elkjær fyret, før sagen skulle diskuteres på et lukket møde.
  Udtalelsen fik sundhedsdirektøren til at trække sig. Det fik  Venstre, Dansk Folkeparti, De Konservative, De Radikale, Liberal Alliance og Vejle Folkeparti til at samlet at udtrykke mistillid til Poul-Erik Svendsen i etv åbent brev.
  I går skulle partierne så diskutere om det skulle føre til et formelt  mistillidsvotum i regionsrådet - men det blev ved snakken og det åbne brev, så Poul-Erik Svendsen er fortsat udvalgsformand og næstformand.
  